Source: http://docplayer.hu/25109244-J-e-g-y-zokonyv-nbb-17-2011-nbb-36.html
Timestamp: 2017-11-23 03:57:54
Document Index: 11861886

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

J e g y zőkönyv. Nbb-17/2011. (Nbb-36/ ) - PDF
Download "J e g y zőkönyv. Nbb-17/2011. (Nbb-36/ )"
Zoltán Szekeres
1 Nbb-17/2011. (Nbb-36/ ) J e g y zőkönyv az Országgyűlés Nemzetbiztonsági bizottságának augusztus 9-én, kedden, 9 óra 37 perckor a Képviselői Irodaház I. emelet III. számú tanácstermében megtartott üléséről A jegyzőkönyv eredeti hitelesített példánya az Országgyűlés Levéltárában megtalálható.
2 - 2 - Tartalomjegyzék Napirendi javaslat 3 Az ülés résztvevői 4 Elnöki megnyitó 5 A napirend elfogadása 5 Az Alkotmánybíróság elnöke által benyújtott, a közbeszerzési törvény hatálya alóli mentesítés iránti kérelem megtárgyalása (Nbb/153/3011.) 5 Dr. Véghelyi József szóbeli tájékoztatója 5 Kérdések és válaszok 5 Szavazás 6 Elnöki zárszó 7
3 - 3 - Napirendi javaslat Az Alkotmánybíróság elnöke által benyújtott, a közbeszerzési törvény hatálya alóli mentesítés iránti kérelem megtárgyalása (Nbb/153/3011.)
4 - 4 - Az ülés résztvevői A bizottság részéről Megjelent Elnököl:Dr. Vadai Ágnes (MSZP), a bizottság elnöke Meggyes Tamás (Fidesz) Dr. Tóth József (Fidesz) Dr. Molnár Zsolt (MSZP) Móring József Attila (KDNP) Helyettesítési megbízást adott Dr. Gulyás Gergely (Fidesz) Meggyes Tamásnak (Fidesz) Dr. Kocsis Máté (Fidesz) dr. Tóth Józsefnek (Fidesz) Lezsák Sándor (Fidesz) Móring József Attilának (KDNP) A bizottság titkársága részéről Dr. Imre Bernadett, a bizottság tanácsadója Meghívottak részéről Hozzászóló Dr. Véghelyi József, az Alkotmánybíróság gazdasági főigazgatója
5 - 5 - Elnöki megnyitó (Az ülés kezdetének időpontja: 9 óra 37 perc) DR. VADAI ÁGNES (MSZP), a bizottság elnöke, a továbbiakban ELNÖK: Szép jó reggelt kívánok, képviselőtársaim! augusztus 5-én a Nemzetbiztonsági bizottság tagjainak egyötöde kérelmet, indítványt nyújtott be hozzánk, hozzám azzal, hogy tartsunk bizottsági ülést; meg is jelölték a napirendi pont címét, és én ezzel a címmel hívtam össze a mai bizottsági ülést. Képviselőtársaim megkapták a meghívót. A napirend megállapítása előtt azonban gyorsan egy jelenlét: dr. Gulyás Gergely alelnök urat Meggyes Tamás képviselő úr helyettesíti, dr. Kocsis Máté képviselő urat dr. Tóth József képviselő úr helyettesíti és Lezsák Sándor képviselő urat Móring József Attila képviselő úr helyettesíti, így a bizottság 8 fővel - a helyettesítések figyelembevételével is - határozatképes. A napirend elfogadása Képviselőtársaim tehát előzetesen megkapták a mai bizottsági ülésre szóló meghívót. A napirend az Alkotmánybíróság elnöke által benyújtott, a közbeszerzési törvény hatálya alóli mentesítés iránti kérelem megtárgyalása, Nbb/153/2011. számon. Kérdezem képviselőtársaimat, hogy van-e egyéb kiegészítenivalójuk a napirendhez. (Senki sem jelentkezik.) Ha nincs, akkor aki a napirenddel egyetért, kérem, kézfelemeléssel jelezze! (Szavazás.)Egyhangú. Köszönöm szépen. Akkor megkezdjük a mai bizottsági ülésünket. Tisztelettel köszöntöm a napirendi pontnál dr. Véghelyi József urat, az Alkotmánybíróság gazdasági főigazgatóját. Az Alkotmánybíróság elnöke által benyújtott, a közbeszerzési törvény hatálya alóli mentesítés iránti kérelem megtárgyalása (Nbb/153/3011.) Képviselőtársaim megkapták az Alkotmánybíróság elnöke által benyújtott mentesítési kérelmet. Ebben az elnök úr megjelölte a tárgyat, amire kérik a közbeszerzés alóli mentesítést. Megjelölte a becsült értéket, ez 142 millió forint, és nyilván az indokot mindannyian tudjuk, az Alkotmánybíróság mint olyan nemzetbiztonsági védelem alá esik, így beszerzései tekintetében előzetes döntést kell hoznia a Nemzetbiztonsági bizottságnak. Kérdezem gazdasági főigazgató urat, hogy ezen kívül van-e egyéb kiegészítenivalója. Dr. Véghelyi József szóbeli tájékoztatója DR. VÉGHELYI JÓZSEF gazdasági főigazgató (Alkotmánybíróság): Ha megengedi a tisztelt bizottság, akkor egyetlen mondatot mondanék, hogy a múlt héten a kormány 264,2 millió forintot hagyott jóvá, ebből 163 millió az, ami a beszerzésekre, illetve a beruházásokra vonatkozik, és ennek egy része az, ami a közbeszerzési törvény alá esne, ezért kértük a mentesítést, és a határidő rövidségére, szeptember 1-jére való tekintettel. Köszönöm szépen. Kérdések és válaszok ELNÖK: Köszönöm szépen. Kérdezem képviselőtársaimat, hogy van-e kérdésük. (Senki sem jelentkezik.) Ha megengedi, azért én szeretném megkérdezni - mivel öt darab személygépkocsit terveznek beszerezni 55 millió forint értékben -, hogy milyen gépjárműveket kívánnak beszerezni, és hogy ezek a beszerzések hogyan viszonyulnak ahhoz a korábbi kormánydöntéshez, miszerint egyébként az ilyen típusú beszerzéseket a kormány nem nagyon támogatta, sőt kifejezetten, akár gépjárműre, akár egyéb berendezésekre stopot rendelt el.
6 - 6 - Ezen kívül azt írják, hogy a vezetői és a munkatársi szobák kialakítására, beépített bútorok felújítására, meg kiegészítő vásárlásra 77 millió forintot szánnak. Tudjuk, hogy 5 alkotmánybíróval nő az Alkotmánybíróság létszáma, és 111 főről 136 főre változik az Alkotmánybíróság szervezetének jóváhagyása, mégis azért gazdasági válság idején ezek az összegek meglehetősen nagynak tűnnek. Meg tudná mondani, hogy egészen konkrétan mik ezek a beszerzések? DR. VÉGHELYI JÓZSEF gazdasági főigazgató (Alkotmánybíróság): Természetesen. Többszöri egyeztetés történt ez ügyben a pénzügyminisztériummal, illetve a kormánnyal. Szeretném előrebocsátani, hogy az alkotmánybírók miniszteri jogállásúak, és az állami vezetőkről szóló törvény alapján jár nekik a gépkocsi, illetve a vezetői szobáknak a berendezése. A kocsikkal kapcsolatosan az volt a helyzet, hogy az Alkotmánybíróság korábbi tagjainak mindegyike Volvo gépkocsival járt, és ez vezetett bennünket arra, hogy ebben maradjon meg az egységesség, de a takarékosság jegyében éppenséggel mindegyik autó használt, amit szeretnénk beszerezni. Ezek általában ezer kilométert futottak, és százalék kedvezménnyel kapnánk meg, ha itt megtörténik a felmentés. Egyeztettünk természetesen a tekintetben, hogy tudjuk, hogy a miniszterek Skoda gépkocsikat vásároltak, és megállapítottuk, hogy nagyjából egyformák az árak, tehát a miniszteri gépkocsikkal azonos, 9-10 millió körüli áron vásárolnánk meg a gépkocsikat. Ami az átalakításokat, illetve a bútorokat illeti, a Központi Szolgáltatási Főigazgatóság, illetve Ellátási Főigazgatóság raktárait is megnéztük. A munkatársak mindegyikének szobája, tehát minden újonnan kialakított szoba használt bútorral lesz berendezve. Vezetői bútorok nem voltak, ezért ezeket be kell szerezni. Természetesen a közbeszerzésnek megfelelő, illetőleg azzal azonos kategóriájú bútorokat kívánunk beszerezni. Ami az átalakításokat illeti, azt szeretném mondani, hogy az Alkotmánybíróság jelenlegi épülete eredetileg nem teljesen ekkora létszámra lett tervezve, néhány új helyiséget is ki kellett alakítani, a fűtéstől kezdve a padozatig mindent, más oldalról pedig volt néhány helyiség, amit eddig más célra használtunk, és ezért most ezeket vissza kell alakítani, illetőleg át kell alakítani. Nyilván az új alkotmánybírók elhelyezése a munkatársak mozgását is igényelte, és ezért kellett ezeket a munkálatokat elvégezni. És megjegyzem, hogy sok, hosszadalmas előkészítés után, többszöri egyeztetés és mondjuk úgy, alkudozás után alakultak ki ezek az összegek, amelyeknél azt hiszem, figyelembe vettük a maximális takarékosságot. Köszönöm szépen. ELNÖK: Köszönöm szépen. Kérdezem, hogy képviselőtársaimnak van-e kérdésük, véleményük. (Senki sem jelentkezik.) Ha nincs, akkor azt javasolom, hogy szavazzunk. Szavazás Ki az, aki egyetért azzal, hogy a Nemzetbiztonsági bizottság az Alkotmánybíróság elnöke által benyújtott, a közbeszerzési törvény hatálya alóli mentesítés iránti kérelmet támogassa azzal, hogy az Alkotmánybíróság elnöke egy éven belül köteles beszámolni a nemzetbiztonsági bizottságnak a mentesítés alá eső beszerzésről? Aki ezzel egyetért, kérem, kézfelemeléssel szavazzon! (Szavazás.) Hat igen. Aki ezzel nem ért egyet? (Szavazás.) Kettő. Megállapítom, hogy a bizottság a közbeszerzés alóli mentesítés iránti előterjesztést támogatta. Tisztelt Képviselőtársaim! Köszönöm, hogy befáradtak. Kívánok önöknek további kellemes nyarat! Az Alkotmánybíróságnak pedig el fogjuk juttatni vagy oda fogjuk adni még a mai napon a határozatot.
7 - 7 - Elnöki zárszó Köszönöm szépen képviselőtársaim, a bizottsági ülést lezárom. Viszontlátásra! (Az ülés befejezésének időpontja: 9 óra 45 perc) Dr. Vadai Ágnes a bizottság elnöke Jegyzőkönyvvezető: Dani Judit
J e g y zőkönyv. Nbb-21/2011. (Nbb-40/2010-2014.)
Nbb-21/2011. (Nbb-40/2010-2014.) J e g y zőkönyv az Országgyűlés Nemzetbiztonsági bizottságának 2011. október 4-én, kedden, 10 óra 06 perckor a Képviselői Irodaház I. emelet III. számú tanácstermében megtartott
Ikt. sz.: Nbb-40/32-2/2014. Nbb-7/2014. sz. ülés (Nbb-7/2014-2018. sz. ülés) J e g y z ő k ö n y v az Országgyűlés Nemzetbiztonsági bizottságának 2014. július 2-án, szerdán, 9 óra 07 perckor az Országgyűlés
Ikt. sz.: Nbb/200/2012. Nbb-26/2012. sz. ülés (Nbb-77/2010-2014. sz. ülés) J e g y z ő k ö n y v az Országgyűlés Nemzetbiztonsági bizottságának 2012. december 11-én, kedden, 08 óra 10 perckor az Országház
JEGYZŐKÖNYV a bizottság június 17-én megtartott üléséről
SZANK KÖZSÉGI ÖNKORMÁNYZAT KÉPVISELŐ-TESTÜLETÉNEK PÉNZÜGYI BIZOTTSÁGA 8/2015. JEGYZŐKÖNYV a bizottság 2015. június 17-én megtartott üléséről Határozatok száma: 39-46. TARTALOMJEGYZÉK 39/2015.(VI.17.) PBH.